Canton de Periguers Nòrd-Èst
Lo canton de Periguers Nòrd-Èst es una anciana division administrativa dau Perigòrd, suprimida en 2015, situada dins l'arrondiment de Periguers, lo departament de Dordonha e la region d'Aquitània</small>, adara de Novela Aquitània. Compreniá una partida de la comuna de Periguers e autras tres comunas. Dempuèi 2015, la comuna de Periguers es despartida entre los dos cantons noveus de Periguers-1 e Periguers-2 (cantons que son exclusivament dins la comuna de Periguers) e las autras tres comunas son dins lo canton noveu de Trelhissac.
La lenga autoctòna es l'occitan lemosin, dins sa varianta perigòrda.

Composicion

Lo 1er de genier de 2012, la populacion dau canton era de 18 285 abitants.

Istòria
Lo canton de Periguers fuguet creat en 1790 dins lo districte de Periguers  e conservat lo 13 de brumaire an X (4 de novembre 1801) .

En 1973, lo canton de Periguers fuguet despartit en tres cantons : canton de Periguers Centre, canton de Periguers Nòrd-Èst e canton de Periguers Oèst .

A las eleccions departamentalas dau 22 de març 2015, en aplicacion dau decret dau 21 de feurier de 2014 que delimita los cantons del departament de Dordonha, lo canton de Periguers Nòrd-Èst fuguet suprimit .

Nòtas